**ПЛАН-КАНСПЕКТ**

**УРОКА ПА ГІСТОРЫІ БЕЛАРУСІ Ў 7 КЛАСЕ**

**Тэма: Княжанне Вітаўта**

*Мэты ўрока:*

* Характарызаваць дзейнасць Вітаўта па ўмацаванню ВКЛ;
* Характарызаваць ВКЛ у перыяд княжання Вітаўта;
* Складаць гістарычны партрэт Вітаўта;
* Даваць ацэнку дзейнасці Вітаўта.

**Асноўныя даты і падзеі:**

* 1398 г. – заключэнне Салінскага пагаднення;
* 1399 г. – бітва на р. Ворскла;
* 1401 г. – заключэнне Віленска-Радамскай уніі;
* 1413 г. – заключэнне Гарадзельскай уніі.

**Гістарычны дзеяч – Вітаўт.**

**Абсталяванне:** вучэбная насценная карта “Вялікае княства Літоўскае ў XIV-XV стст.”

**Матэрыял для правядзення ўрока**

 Вывучэнне новага матэрыялу

**Вучэбная задача**: высветліць, чкімі былі асноўныя напрамкі дзейнасці і вынікі княжання Вітаўта, яго роля ў гісторыі ВКЛ.

**План вывучэння новага матэрыялу**

1. Намаганні Вітаўта па аднаўленні самастойнасці ВКЛ.

2. Вялікае княства Літоўскае на вяршыні магутнасці.

3. Спробы Вітаўта атрымаць каралеўскую карону.

**Пытанні для актуалізацыі ведаў вучняў:**

* Калі была заключана Крэўская унія? Якія яе ўмовы?
* Калі было заключана Востраўскае пагадненне? Хто яго падпісаў?
* Якія правы, згодна Востраўскаму пагадненню, атрымаў Вітаўт? Што стала асноўнай мэтай яго княжання?

**Пытанні і заданні для засваення новага матэрыялу:**

* Вызначце гады княжання Вітаўта.
* Што зрабіў Вітаўт, каб умацаваць асабістую ўладу ў ВКЛ?
* Складзіце храналагічную табліцу “Знешняя палітыка ВКЛ пры Вітаўце”

|  |  |
| --- | --- |
| **Дата** | **Падзея** |
| 1395 г. | Падпарадкаванне Смаленска |
| 1398 г. | Усталяванне кантролю над Ноўгарадам |
| 1398 г. | Заключэнне Салінскага пагаднення з Тэўтонскім ордэнам |
| 1399 г. | Бітва на р. Ворскла |
| 1401 г. | Заключэнне Віленска-Радамскай уніі з Польшчай |
| 1409-1411 гг. | “Вялікая вайна” ВКЛ і Каралеўствам Польскім з Тэўтонскім ордэнам |
| 1413 г. | Заключэнне Гарадзельскай уніі з Польшчай |

**Выканайце заданне 4 рабочага сшытка.**

*1. Ахарактарызуйце Гарадзельскую унію па плану:*

А) калі заключана;

Б) чаму заключана;

В) асноўныя ўмовы;

Г) наступствы уніі.

*2. Прывядзіце факты, якія сведчаць аб умацаванні ўлады Вітаўта (работа з дакументам на с.60 вучэбнага дапаможніка).*

*3. Як змяніліся межы ВКЛ пры Вітаўце? Выканайце заданне 2 рабочага сшытка.*

*4. Параўнайце тэрыторыю ВКЛ пры вялікім князю Вітаўце з краінамі Заходняй Еўропы.*

*5. Дайце ацэнку дзейнасці Вітаўта.*

Замацаванне новага матэрыялу.

Выканаць заданне 5 рабочага сшытка.

Дамашняе заданне: § 11, заданне 6 рабочага сшытка.

ДУА “Кароткавіцкая сярэдняя школа Жлобінскага раёна”

**КНЯЖАННЕ ВІТАЎТА**

**План-канспект урока**

**па гісторыі Беларусі**

**ў 7 класе**

Настаўніца : С.М.Канцавая

2014

**Дадатковы матэрыял**

 Вітаўт ( у каталіцтве Аляксандр, у праваслаўі Аляксандр; 1350-1430), вялікі князь літоўскі 1392-1430, фармальна з 1401 г.). Сын Кейстута, стрыечны брат Ягайлы. Адзін з выдатных дзяржаўных дзеячаў ВКЛ, за сваю дзейнасць атрымаў найменне Вялікі. З маладых гадоў удзельнічаў у войнах супраць Вялікага княства Маскоўскага і Тэўтонскага ордэна. Пасля смерці вялікага князя Альгерда (1377 г.) падтрымаў свайго бацьку ў барацьбе за трон. У 1382 г. Вітаўт з Кейстутам у час перагавораў з Ягайлам у Вільні былі схоплены і адпраўлены ў Крэўскі замак, дзе Кейстут быў задушаны, а Вітаўт, пераапрануўшыся, здолеў уцячы. Праз Берасце і Мазовію прыбыў у Прусію, стаў саюзнікам Тэўтонскга ордэна супраць Ягайлы. У 1383 г. прыняў каталіцтва і імя Віганд. Разам з крыжакамі ўдзельнічаў са сваім атрадам у паходзе на Літву. У 1384 г. заключыў з Ордэнам пагадненне, абавязаўся быць яго васалам і аддаць крыжакам Жамойць. Не давяраючы крыжакам, Вітаўт прыняў прапанову Ягайлы заключыць мір і выступіў супраць Ордэна. У 1384 г. прыняў праваслаўе і атрымаў імя Аляксандр. Не атрымаўшы ад Ягайлы спадчыны свайго бацькі – Трокскага княства – Вітаўт зноў у 1388 г. уцёк у Прусію і з дапамогай крыжакоў пачаў барацьбу супраць Ягайлы. Паступова на яго бок перайшла значная частка баяр, якія выступілі за захаванне незалежнасці ВКЛ ад Польшчы. Заключыў у 1389 г. саюз з крыжакамі, аддаўшы ім Жамойць. У выніку заключанага ў 1391 г. саюза з Вялікім княствам Маскоўскім Вітаўт выдаў сваю дачку Соф’ю Вітаўтаўну замуж за вялікага князя Маскоўскага Васіля І. У 1392 г. было заключана Востраўскае пагадненне, паводле якога Вітаўт разарваў саюз з крыжакамі і стаў намеснікам Ягайлы ў ВКЛ, прызнаўшы сябе васалам польскага караля. Аднак ВКЛ фактычна захавала саастойнасць, а Вітаўт стаў вялікім князем. Ён вёў самастойную унутраную і знешнюю палітыку, ажыццяўляў цэнтралізацыю дзяржавы, паступова ліквідуючы буйныя ўдзельныя княствы і аддаючы родным і стрыечным братам менш значныя ўдзелы. Тым самым Вітаўт падпарадкоўваў сабе беларускія і ўкраінскія землі і станавіўся незалежным ад Ягайлы. Для правядзення больш актыўнай палітыкі на Усходзе Вітаўт заключыў з Тэўтонскім ордэнам Салінскі дагавор (1398 г.), зноў адмовіўшыся ад Жамойці. У 1395 г. ён падпарадкаваў Смаленскае княства, а ў 1398 г. дамогся прызнання незалежнасці Ноўгарада Вялікага ад ВКЛ.Каб аднавіць на троне Залатой Арды свайго стаўленніка хана Тахтамыша, арганізаваў вялікі паход у паўднёвыя стэпы, які закончыўся паражэннем у бітве на Ворскле (1399г.). У выніку наступ на паўднёва-усходнім напрамку быў спынены, аднак Вітаўту ўдалося на некалькі дзесяцігоддзяўзаняць землі ад Падолля да Чорнага мора каля Днястра. Смаленск і Ноўгарад скарысталі паражэнне Войска ВКЛ і адмовіліся ад падпарадкавання ўладзе Вітаўта. Ён быў вымушаны заключыць з Польшчай Віленска-Радамскую унію (1401 г.), атрымаўшы афіцыйна тытул вялікага князя Літоўскага. У 1404 г. Вітаўт уключыў Смаленскае княства ў склад ВКЛ. У выніку вайны ВКЛ з Маскоўскім княствам (1406-1408 гг.) Ноўгарад прызнаў вярхоўную уладу Вітаўта, граніца паміж ВКЛ і Маскоўскай дзяржавай была вызначана па р. Утра.

 У сувязі з абвастрэннем адносін ВКЛ і Польшчы з Тзўтонскім ордэнам Вітаўт і Ягайла пачалі Вялікую вайну (1409-1411). Аб’яднанае войска ВКЛ і Польшчы разграміла ордэнскія сілы ў Грунвальдскай бітве (1410 г.). Быў закдючаны Тарунскі мір (1411 г.). Крыжацкая агрэсія была спынена. Гарадзельская унія (1413 г.) замацавала уладу Вітаўта ў ВКЛ. Ён пачаў праводзіць усходнюю палітыку больш актыўна. У 1416 г. стварыў праваслаўную мітраполію ў ВКЛ з цэнтрам у Новагародку; мітрапалітам стаў Грыгорый І Цамблак.

 У 1420-я гг. Вітаўт дамогся найбольшых знешнепалітычных поспехаў. Ён прымаў на пасяленне татараў і яўрэяў, падтрымліваў татарскіх ханаў, якім даваў часовы прытулак, а потым дапамагаў заняуь трон у Залатой Ардзе. Падпарадкаваў свайму ўплыву Пскоў і Цвер, пашырыў уплыў на Маскву. Васіль І звяртаўся да Вітаўта ў граматах “Господин и отец мой ”. Вітаўт лічыў зяця сваім васалам. Пасля смерці вялікага князя маскоўскага Васіля І (1425 г.) Вітаўт стаў апекуном малалетняга вялікага князя маскоўскага Васіля ІІ (свайго ўнука) і Маскоўскай дзяржавы. У 1428 г. здзейсніў паход на Наўгародскую зямлю, якая вымушана былапотым заключыць мір. У час панавання Вітаўта ВКЛ было шырока прадстаўлена на міжнароднай арэне. Ён намагаўся атрымаць каралеўскую карону, каб канчаткова замацаваць суверэнітэт ВКЛ. У 1429 г. быў ініцыятарам міжнароднага кангрэса ў Луцку для падрыхтоўкі вайны з Турцыяй, на які прыехалі некалькі манархаў, у тым ліку і германскі імператар. Вітаўт дамргся яго згоды нв наданне каралеўскага тытула. У 1430 г. для каранацыі сабраўся новы з’езд манархаў у Вільні, дзе быў вялікі князь маскоўскі ВасільІІ. Аднак імператарскія паслы, што везлі карону, былі затрыманы польскімі панамі. Састарэлы Вітаўт не вытрымаў гэтага дыпламатычнага паражэння і памёр у Троках. Пахаваны ў Віленскім кафедральным касцёле.

 У час працяглага панавання Вітаўта ВКЛ стала моцнай дзржавай, пачаўся працэс яе цзнтралізацыі. Беларуская мова стала афіцыйнай побач з лацінскай, якая ўжывалася ў дачыненнях з Заходняй Еўропай і для каталіцкага укасцёла. Пачалася кансалідацыя феадальнага грамадства ВКЛ.